text: [{"text_idx": "#000001", "text": "Ta\u00f0 var ikki s\u00f8rt, at ta\u00f0 lukta\u00f0i av brendaroyki vi\u00f0 L\u00f8kin i\u0301 Runavi\u0301k, ta\u0301 Petur Reinert floyta\u00f0i dystin av leygardagin 20. juni. Dysturin i\u0301 Effo-deildini i\u0301millum NSI\u0301 og TB enda\u00f0i ma\u0301lleysur, og ta\u00f0 so\u0301u gestirnir av Tv\u00f8royri u\u0301t til at fegnast meira um enn okkara menn."}, {"text_idx": "#000003", "text": "Dysturin byrja\u00f0i li\u0301vliga fra\u0301 okkara si\u0301\u00f0u. A\u0301rni tyktist v\u00e6l upplagdur i\u0301 byrjanini og var ein st\u00f8\u00f0ug ho\u0301ttan i\u0301mo\u0301ti TB verjuni fyrstu l\u00f8tuna. Vit komu til fleiri go\u0301\u00f0ar m\u00f8guleikar og serliga vo\u0301ru Jo\u0301nhard, A\u0301rni og Johan n\u00e6r vi\u00f0. Vit h\u00f8vdu fleiri go\u0301\u00f0 a\u0301lop, sum go\u0301vu okkum heilt sto\u0301rar m\u00f8guleikar, men onkursvegna vildi bo\u0301lturin ikki inn um stinna TB ma\u0301lverjan."}, {"text_idx": "#000004", "text": "Sum fra\u0301 lei\u00f0, byrja\u00f0u TBarnir eisini at by\u0301ta fra\u0301 t\u00e6r. Teir sp\u00e6ldu seg til si\u0301nar m\u00f8guleikar og einafer\u00f0 vo\u0301ru bo\u00f0 eftir Gango, ta\u0301 ein TBari kom leysur i\u0301mo\u0301ti honum. Eisini vo\u0301ru TBarnir n\u00e6r vi\u00f0, ta\u0301 Ro\u0301gvi Joensen u\u0301r eini 20-25 metrum vi\u00f0 go\u0301\u00f0um skoti sendi bo\u0301ltin a\u0301 tv\u00f8rtr\u00e6i\u00f0."}, {"text_idx": "#000005", "text": "Seint i\u0301 fyrra ha\u0301lvleiki sendir A\u0301rni go\u0301\u00f0an bo\u0301lt inn i\u0301 brotsteigin hja\u0301 TB, har Jo\u0301nhard hegnisliga sendir bo\u0301ltin i\u0301mo\u0301ti ma\u0301linum hja\u0301 TB, men aftur hesafer\u00f0 bjargar Ivan i\u0301 TB ma\u0301linum v\u00e6l."}, {"text_idx": "#000006", "text": "Alt i\u0301 alt ein hendingari\u0301kur fyrri ha\u0301lvleikur, har b\u00e6\u00f0i li\u00f0ini h\u00f8vdu si\u0301nar m\u00f8guleikar, men inn vildi bo\u0301lturin ikki. St\u00f8\u00f0an var 0-0, ta\u0301 fari\u00f0 var\u00f0 til ha\u0301lvleiks."}, {"text_idx": "#000007", "text": "Vit framdu eina u\u0301tskifting i\u0301 ha\u0301lvleikinum, ta\u0301 Jens kom inn a\u0301 mi\u00f0v\u00f8llin i\u0301sta\u00f0in fyri Harald, sum bara tri\u0301ggjar dagar frammanundan hev\u00f0i leikt ein str\u00e6vnan dyst vi\u00f0 f\u00f8royska U21 landsli\u00f0num."}, {"text_idx": "#000009", "text": "Ta\u0301 seinni ha\u0301lvleikur var a\u0301lei\u00f0 ha\u0301lvrunnin, komu Jann Martin og Meinhard a\u0301 v\u00f8llin i\u0301sta\u00f0in fyri Jo\u0301nhard og Ha\u0301kun. Hesir ba\u0301\u00f0ir fingu eisini hv\u00f8r si\u0301n sto\u0301ran m\u00f8guleika, ta\u0301 fyrst Meinhard var\u00f0 sendur einsamallur i\u0301gj\u00f8gnum, men \u2013 hart try\u0301stur av verjuleikarum og ma\u0301lmanni \u2013 sendir hann bo\u0301ltin a\u0301 stongina."}, {"text_idx": "#000010", "text": "Naka\u00f0 seinni skallar A\u0301rni go\u0301\u00f0an bo\u0301lt inn um TB verjuna, har Kl\u00e6mint fer i\u0301 fullari fer\u00f0 einsamallur i\u0301mo\u0301ti TB ma\u0301linum. Kl\u00e6mint sendir bo\u0301ltin framvi\u00f0 ma\u0301lverjanum, men ti\u0301verri fyri okkum eisini framvi\u00f0 ma\u0301linum."}, {"text_idx": "#000011", "text": "Ta\u0301 5 minuttir resta\u00f0u i\u0301, kom Jann Martin at standa einsamallur i\u0301 okkara vinstru si\u0301\u00f0u, men ma\u0301lverjin hja\u0301 TB vardi fyri, ta\u0301 mi\u00f0vallarin royndi seg vi\u00f0 skoti."}, {"text_idx": "#000012", "text": "Okkara menn royndu alt teir megna\u00f0u at fa\u0301a forloysandi ma\u0301li\u00f0, men inn vildi bo\u0301lturin ikki. Vit vita, at i\u0301 fo\u0301tbo\u0301lti koma dagar sum hesir, so ta\u00f0 er bara beinanvegin at leggja hetta afturum og savna tankarnar uppa\u0301 truplu uppga\u0301vuna, sum stendur fyri framman i\u0301 Klaksvi\u0301k fri\u0301ggjakv\u00f8ldi\u00f0."}, {"text_idx": "#000013", "text": "Kanska ho\u0301skandi at minna okkum \u00f8ll a\u0301, at nu\u0301 \u00f8ll li\u00f0ini hava leikt 16 dystir, so liggja vit framvegis ovast a\u0301 stigatalvuni, so st\u00f8\u00f0an er nu\u0301 ikki so galin ho\u0301ast alt.\nVit si\u0301ggjast fj\u00f8lment i\u0301 Klaksvi\u0301k fri\u0301ggjakv\u00f8ldi\u00f0."}, {"text_idx": "#000015", "text": "So var aftur dystur a\u0301 skra\u0301nni\u00f0. Ho\u0301sdagin sp\u00e6lir NSI\u0301 a\u0301 u\u0301tv\u00f8lli i\u0301mo\u0301ti AB. NSI\u0301 hevur veruliga fingi\u00f0 gongd a\u0301, og hava vunni\u00f0 4 dystir a\u0301 ra\u00f0 vi\u00f0 ma\u0301lu\u0301rst\u00f8kuni 12-0. Ho\u0301sdagin skal go\u0301\u00f0a gongdin forseta, og er t\u00f8rvur a\u0301 \u00f8llum go\u0301\u00f0um kreftum uttanfyri v\u00f8llin, til at stu\u00f0la og hja\u0301lpa leikaranum. So lati\u00f0 okkum m\u00f8ta fj\u00f8lment a\u0301..."}, {"text_idx": "#000017", "text": "Nu\u0301 er ti\u0301\u00f0 at \"bekenna kul\u00f8r!\""}, {"text_idx": "#000018", "text": "I\u0301 samband vi\u00f0 sto\u0301ra stevnudystin mo\u0301ti HB leygardagin er \u00e6tlanin at fa\u0301a vi\u00f0haldsfo\u0301lkini so gul sum tilber. Hetta fyri at vi\u0301sa okkara leikarum stu\u00f0ul, og fyri at takka teimum fyri go\u0301\u00f0u upplivingarnar, teir hava givi\u00f0 okkum higartil i\u0301 a\u0301r. Fyri at eggja okkum \u00f8llum at lata okkum i\u0301 gult leygardagin ver\u00f0a tvey a\u0301t\u00f8k gj\u00f8rd. \u2013200..."}, {"text_idx": "#000020", "text": "So upprann dagurin, har NSI\u0300 veruliga sleppur at royna seg. Dysturin i\u0301mo\u0301ti Dinamo Minsk er kl 18.30 i\u0301 kv\u00f8ld, og hevur NSI\u0300 nu\u0301 m\u00f8guleikan at sp\u00e6la seg vi\u0301\u00f0ari i\u0301 kappingini. Leikarar fara at gera alt teir kunnu fyri at koma vi\u0301\u00f0ari, og vo\u0301na vit at alt fer at ganga v\u00e6l. Vit fara at heita a\u0301..."}, {"text_idx": "#000021", "text": "Christian H\u00f8gni dagsins ma\u00f0ur mo\u0301ti KI\u0301"}, {"text_idx": "#000022", "text": "Tit valdu Christian H\u00f8gna Jacobsen, li\u00f0skipara og dupultan ma\u0301lskju\u0301tta til dagsins mann i\u0301 dystinum mo\u0301ti KI\u0301 seinasta leygardag. Vit vunnu 2-1 i\u0301 einum sera li\u0301vligum og spennandi dysti i\u0301 go\u0301\u00f0um summarve\u00f0ri i\u0301 Klaksvi\u0301k. Christian H\u00f8gni skora\u00f0i u\u0301tjavnandi ma\u0301li\u00f0 uppa\u0301 brotsspark, eftir at hann var\u00f0 feldur i\u0301 brotsteiginum. Og mo\u0301ti endanum av dystinum var hann h\u00e6gstur..."}, {"text_idx": "#000025", "text": "NSI\u0301 hevur i\u0301 dag vunni\u00f0 9-0 a\u0301 07 Vestur i\u0301 Vodafonekappingini. Okkara ma\u0301l skutu: Kl\u00e6mint (3), Christian H\u00f8gni (2), Einar, Jann Martin, Jens og Magnus. Fra\u0301s\u00f8gn vi\u00f0 Marner Pattinson: Teir fa\u0301u a\u0301sko\u00f0arirnir, sum h\u00f8vdu leita\u00f0 s\u00e6r til dystin vi\u00f0 L\u00f8kin i\u0301 dag, fingu eina fo\u0301tbo\u0301ltsuppliving av teimum heilt sto\u0301ru. Li\u0301kindini at sp\u00e6la fo\u0301tbo\u0301lt vo\u0301ru go\u0301\u00f0..."}, {"text_idx": "#000028", "text": "Ho\u0301ast eitt tap uppa\u0301 2-1 a\u0301 u\u0301tiv\u00f8lli i\u0301mo\u0301ti Dinamo Minsk, so kunnu okkara menn halda h\u00f8vdinum h\u00f8gt, nu\u0301 teir byjra si\u0301na fer\u00f0 heimaftur til F\u00f8royar. Innsatsurin var heilt frammu\u0301r, og mennirnir stri\u0301ddust sum svakir. Fantastiskt at si\u0301ggja NSI\u0300 li\u00f0i\u00f0 arbei\u00f0a so hart i\u0301 dag. Vit koma afturum 1-0 beint a\u0301\u00f0renn ha\u0301lvleik, og stutt inn i\u0301..."}]